arnastofnun/IGC-2024 huggingface dataset:
S-681/2009

Mál þetta, sem dómtekið var í dag, er höfðað með ákæru útgefinni af ríkissaksóknara 15. júní 2009 á hendur E-kk-þgf E-kk-þgf K-kk-þgf, kt. […], Sogavegi 176, Reykjavík, fyrir sérstaklega hættulega líkamsárás með því að hafa að morgni laugardagsins 9. júní 2008 á Njálsgötu við Vitastíg, Reykjavík, slegið Á-kk-þf I-kk-þf G-kk-þf, kt. […], í höfuðið með glerflösku með þeim afleiðingum að hann hlaut 3 cm skurð á höfði.

Þetta er talið varða við 2. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í júní 1983. Honum var veitt skilorðsbundin ákærufrestun 3. júní 2005 til tveggja ára fyrir brot gegn 248. gr. laga nr. 19/1940. Ákærði hefur játað brot sitt greiðlega og er það virt ákærða til málsbóta. Í því ljósi og með hliðsjón af sakarefni málsins er refsing hans ákveðin fangelsi í 5 mánuði, sem bundið verður skilorði með þeim hætti sem í dómsorði greinir.

Ákærði greiði málsvarnarþóknun skipaðs verjanda síns, I-kk-ef I-kk-ef héraðsdómslögmanns, 87.150 krónur.

D ó m s o r ð :

Ákærði, E-kk-nf Ö-kk-nf K-kk-nf, sæti fangelsi í 5 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, I-kk-ef I-kk-ef héraðsdómslögmanns, 87.150 krónur.

S-kk-nf S-kk-nf.
S-799/2009

Ár 2009, mánudaginn 31. ágúst, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 800/2009: Ákæruvaldið (D-kvk-nf Ö-kvk-nf V-kvk-nf) gegn T-kk-þgf S-x-x og T-x-x S-x-x, sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 18. ágúst sl. á hendur ákærðu, T-x-x S-x-x, fd. 29.10.1979, óstaðsettur í hús og T-x-x S-x-x, kt. 000000-0000, Rjúpufelli 33, Reykjavík, fyrir eftirtalin brot:

I.

Gegn ákærðu báðum:

Gripdeild, með því að hafa laugardaginn 30. maí 2009, í versluninni Fífu, Bíldshöfða 20, Reykjavík, sett barnaleggings að verðmæti kr. 1.990 í barnavagn að verðmæti kr. 129.900, og því næst gengið á brott með vörurnar út úr versluninni án þess að greiða fyrir þær.

Telst þetta varða við 245. gr. almennra hegningarlaga nr. 19/1940.

II.

Gegn ákærða T-x-x S-x-x:

Þjófnaði:

1. Mánudaginn 17. nóvember 2008, í verslun 66°norður, Faxafeni, Reykjavík, stolið jakka að verðmæti kr. 23.800.

2. Sunnudaginn 7. desember 2008, í verslun Hagkaupa, Kringlunni, Reykjavík, stolið Philips heimabíókerfi að verðmæti kr. 34.990.

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostn-aðar.“

Málavextir

Ákærðu hafa skýlaust játað það brot sem þeir eru saksóttir fyrir. Hafa þeir orðið sekir um athæfi það sem lýst er í ákærunni og réttilega er þar fært til refsiákvæðis. Refsing ákærða T-kk-ef S-x-x þykir hæfilega ákveðin fangelsi í 60 daga og refsing T-kk-ef S-x-x þykir hæfilega ákveðin fangelsi í 30 daga. Rétt er að fresta því að framkvæma refsingu ákærðu og ákveða að hún falli niður að liðnum 3 árum frá dómsuppsögu að telja, haldi þeir almennt skilorð 57. gr. almennra hegningarlaga nr. 19, 1940.

Sakarkostnað hefur ekki leitt af málarekstri þessum.

DÓMSORÐ:

Ákærði, T-x-x S-x-x, sæti fangelsi í 60 daga.

Ákærði, T-x-x S-x-x, sæti fangelsi í 30 daga.

Framkvæmd refsingarinnar er frestað og fellur hún niður að þremur árum liðnum haldi ákærðu almennt skilorð.

P-kk-nf G-kk-nf.
S-800/2009

Ár 2009, mánudaginn 31. ágúst, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 800/2009: Ákæruvaldið (D-kvk-nf Ö-kvk-nf V-kvk-nf) gegn E-kk-þgf E-kk-þgf S-kk-þgf, sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 18. ágúst sl. á hendur ákærða, E-kk-þgf E-kk-þgf S-kk-þgf, kt. 000000-0000, Skógarási 15, Reykjavík, „fyrir þjófnað, með því að hafa laugardaginn 23. maí 2009, í verslun Vínbúðar ÁTVR, Skútuvogi 2, Reykjavík, stolið áfengispela að verðmæti kr. 2.799.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Refsing ákærða þykir hæfilega ákveðin fangelsi í 30 daga. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Sakarkostnað hefur ekki leitt af málarekstri þessum.

DÓMSORÐ:

Ákærði, E-kk-nf E-kk-nf S-kk-nf, sæti fangelsi í 30 daga en fresta skal fullnustu refsingar og fellur hún niður að þremur árum liðnum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19,1940.

P-kk-nf G-kk-nf.
S-805/2009

Mál þetta, sem dómtekið var í dag, er höfðað með ákæru útgefinni af Lögreglustjóranum á höfuðborgarsvæðinu 18. ágúst 2009 á hendur G-x-x P-x-x, kt. 000000-0000, Akursbraut 9, Akranesi og A-x-x J-x-x S-x-x, kt. 000000-0000, Njálsgötu 60a, Reykjavík, fyrir þjófnað með því að hafa, mánudaginn 9. febrúar 2009, á bílastæði við Hraunberg 6, Reykjavík, stolið felgum og dekkjum undan bifreiðinni AJ-904, samtals að verðmæti kr. 120.000.

Telst þetta varða við 244. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar.

Af hálfu ákærðu er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa skýlaust játað brot sín. Sannað er með játningu ákærðu og öðrum gögnum málsins að ákærðu eru sekir um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Ákærði G-x-x er fæddur í október 1980, en ákærði A-x-x í febrúar 1973. Hafa ákærðu ekki áður sætt refsingu svo kunnugt sé. Þykir refsing ákærðu hvors um sig hæfilega ákveðin fangelsi í 30 daga, en fresta skal fullnustu refsingar þeirra og falli hún niður að liðnum tveimur árum frá uppkvaðningu dóms þessa haldi ákærðu almennt skilorð 57. gr. almennra hegningarlaga.

Engan kostnað leiddi af málinu.

Af hálfu ákæruvaldsins flutti málið E-kk-nf E. L-kk-nf fulltrúi lögreglustjórans á höfuðborgarsvæðinu.

R-kvk-nf H-kvk-nf, settur héraðsdómari, kveður upp dóm þennan.

D ó m s o r ð :

Ákærði G-x-x P-x-x sæti fangelsi í 30 daga.

Ákærði A-x-x J-x-x S-x-x sæti fangelsi í 30 daga.

Fresta skal fullnustu refsingar ákærðu og falli hún niður að liðnum tveimur árum frá uppkvaðningu dóms þessa haldi ákærðu almennt skilorð 57. gr. almennra hegningarlaga nr. 19/1940.

R-kvk-nf H-kvk-nf.
S-840/2009

Mál þetta, sem dómtekið var 18. september sl., er höfðað með ákæru útgefinni af ríkislögreglustjóra 31. ágúst 2009, á hendur R-kk-þgf J-kk-þgf, kt. 000000-0000, Krummahólum 8, Reykjavík, „fyrir meiri háttar brot gegn skatta- og bókhaldslögum, framin í sjálfstæðri atvinnustarfsemi ákærða, með því að hafa:

1. Eigi staðið skil á virðisaukaskattsskýrslum vegna uppgjörstímabilanna janúar til og með október 2006 og mars til og með október 2007, og hafa eigi staðið ríkissjóði, í samræmi við fyrirmæli IX. kafla laga nr. 50/1988 um virðisaukaskatt, skil á virðisaukaskatti sem innheimtur var í starfseminni á sömu tímabilum, samtals að fjárhæð kr. 7.597.498, sem sundurliðast sem hér greinir:

2. Látið undir höfuð leggjast að færa lögboðið bókhald og vanrækt að varðveita bókhaldsgögn vegna sjálfstæðrar atvinnustarfsemi sinnar vegna rekstraráranna 2006 og 2007.

Framangreind brot ákærða samkvæmt 1. tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005.

Framangreind brot ákærða samkvæmt 2. tölulið ákæru teljast varða við 2. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. og 2. tölulið 1. mgr. 37. gr., sbr. 36. gr. laga nr. 145/1994 um bókhald, sbr. 1. gr. laga nr. 37/1995.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði krefst vægustu refsingar sem lög leyfa.

Sannað er með skýlausri játningu ákærða fyrir dómi og með öðrum gögnum málsins að ákærði hefur gerst sekur um háttsemi þá sem í ákæru greinir. Brot ákærða varða við þau lagaákvæði sem í ákæru greinir.

Ákærði hefur ekki áður sætt refsingu svo að vitað sé. Hann hefur játað brot sín greiðlega og er það virt honum til málsbóta. Þykir refsing ákærða hæfilega ákveðin fangelsi í fjóra mánuði, en rétt þykir að fresta fullnustu refsingarinnar og falli hún niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga.

Samkvæmt 1. mgr. 40. gr. laga um virðisaukaskatt verður ákærða jafnframt gerð sektarrefsing sem ákveðin verður með hliðsjón af refsilágmarki svo að nemi tvöfaldri vanskilafjárhæð. Verður ákærði dæmdur til að greiða 15.200.000 krónur í sekt til ríkissjóðs og komi fjögurra mánaða fangelsi í stað sektarinnar verði hún ekki greidd innan fjögurra vikna frá birtingu dóms þessa.

E-kk-nf T-kk-nf, saksóknarfulltrúi, flutti málið af hálfu ákæruvalds.

R-kvk-nf H-kvk-nf, settur héraðsdómari, kveður upp dóminn.

Dómsorð:

Ákærði, R-kk-nf J-kk-nf, sæti fangelsi í fjóra mánuði, en fresta skal fullnustu refsingarinnar og falli hún niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga.

Ákærði greiði 15.200.000 krónur í sekt til ríkissjóðs og komi fjögurra mánaða fangelsi í stað sektarinnar verði hún ekki greidd innan fjögurra vikna frá birtingu dóms þessa.

R-kvk-nf H-kvk-nf
S-974/2009

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 15. september 2009 á hendur Þ-kk-þgf Þ-kk-þgf, Laugarnesvegi 102, Reykjavík, fyrir fíkniefnalagabrot, með því að hafa föstudaginn 9. maí 2008, að Laugavegi 46b í Reykjavík, haft í vörslum sínum 142,07 g af amfetamíni, 16,90 g af hassi, 1 kannabisplöntu, 2,52 g af kókaíni og 0,39 g af maríhúana, sem ákærði framvísaði og lögreglumenn fundu við leit.

Þetta er talið varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu sakarkostnaðar. Jafnframt er þess krafist að gerð verði upptæk ofangreind fíkniefni sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og að hún verði að öllu leyti skilorðsbundin. Þá krefst hann hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Samkvæmt fyrirliggjandi sakavottorði ákærða hlut hann á árinu 1993 sex mánaða skilorðsbundinn dóm vegna fíkniefnalagabrots og með dómi hinn 27. október 2006 var honum gert að sæta fangelsi í 45 daga, skilorðsbundið í 2 ár, vegna fíkniefna- og vopnalagabrots. Með broti því sem ákærði hefur nú verið sakfelldur fyrir hefur hann rofið skilorðs ofangreinds dóms. Verður sá dómur því tekinn upp og ákærða ákvörðuð refsingu í einu lagi samkvæmt reglum 77. gr. almennra hegningarlaga.

Með hliðsjón af framangreindu, játningu ákærða og því magni fíkniefna sem ákærða hafði í vörslum sínum þykir refsing hans hæfilega ákveðin fangelsi í 8 mánuði.

Upptæk skulu gerð 142,07 g af amfetamíni, 16,90 g af hassi, 1 kannabisplanta, 2,52 g af kókaíni og 0,39 g af maríhúana.

Ákærði greiði 140.801 krónu í útlagðan sakarkostnað.

Ákærði greiði þóknun skipaðs verjanda síns, G-kvk-ef S-kvk-ef A-kvk-ef hæstaréttarlögmanns, 60.880 krónur, að meðtöldum virðisaukaskatti.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærði, Þ-kk-nf Þ-kk-nf, sæti fangelsi í 8 mánuði.

Upptæk skulu gerð 142,07 g af amfetamíni, 16,90 g af hassi, 1 kannabisplanta, 2,52 g af kókaíni og 0,39 g af maríhúana.

Ákærði greiði 140.801 krónu í útlagðan sakarkostnað.

Ákærði skal greiða þóknun skipaðs verjanda síns, G-kvk-ef S-kvk-ef A-kvk-ef hæstaréttarlögmanns, 60.880 krónur að meðtöldum virðisaukaskatti.

Á-kk-nf M-kk-nf
S-978/2009

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 15. september 2009 á hendur R-kvk-þgf S-kvk-þgf, Fiskakvísl 26, Reykjavík fyrir þjófnað, með því að hafa miðvikudaginn 26. ágúst 2009 í versluninni Hagkaup, Holtagörðum í Reykjavík, stolið 2 pökkum af nautalundum, samtals að verðmæti kr. 10.092.

Þetta er talið varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar

Í dag er sakamálið nr. 1302/2009 sameinað þessu máli, en þar er ákærðu, með ákæru útgefinni í dag af lögreglustjóranum á höfuðborgarsvæðinu, gefinn að sök þjófnaður, með því að hafa sunnudaginn 15. nóvember 2009 í versluninni Adam og Evu, Kleppsvegi 20, Reykjavík, stolið eggi af Marble gerð, að verðmæti kr. 4.993.

Þetta er talið varða við 244. gr. almennra hegningarlaga nr. 19/1940

Þess er krafist að ákærða verði dæmd til refsingar.

Farið var með mál þetta samkvæmt 1. mgr. 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Samkvæmt fyrirliggjandi sakavottorði ákærðu hefur hún hefur henni í nokkur skipti verið gerð refsing vegna umferðarlagabrota og brota gegn lögum um ávana- og fíkniefni. Hinn 28. október 2008 var ákærða dæmd til að sæta fangelsi í 5 mánuði fyrir þjófnað og umferðarlagabrot, en fullnustu þriggja mánaða refsingarinnar var frestað skilorðsbundið í 3 ár. Með dómi uppkveðnum 12. júní sl. var ákærða sakfelld fyrir þjófnað. Var þá skilorðshluti fyrrgreinda dómsins tekinn upp og ákærðu gert að sæta fangelsi í 4 mánuði.

Ákærða hefur nú játað brot sín greiðlega og þau varða lágar fjárhæðir. Með vísan til þess og 77. gr. og 255. gr. almennra hegningarlaga ákveðst refsing ákærðu nú fangelsi í 90 daga.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærða, R-kvk-nf S-kvk-nf, sæti fangelsi í 90 daga.

Á-kk-nf M-kk-nf
S-132/2009

Mál þetta er höfðað með ákæru lögreglustjórans á Selfossi dagsettri 15. mars sl. á hendur ákærða, G-kk-þgf B-kk-þgf, kt. 000000-0000, til heimilis að Stjörnusteinum 19, Stokseyri.

„fyrir líkamsárás

með því að hafa aðfaranótt mánudagsins 4. ágúst 2008 á Draugabarnum á Stokkseyri, skallað D-kk-þf G-kk-þf, kt. 000000-0000 í andlitið með þeim afleiðingum að D-kk-nf hlaut sár á nefi, á miðju enni og á vinstri augabrún.

Telst þetta varða við 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20,1981.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði kom fyrir dóm 2. apríl sl. og játaði sök. Var því farið með málið í samræmi við ákvæði 164. gr. laga um meðferð sakamála.

Með játningu ákærða sem er í samræmi við gögn málsins er sannað að hann hafi gerst sekur um þá háttsemi sem honum er gefin að sök og rétt þykir færð til refsiákvæða í ákæruskjali.

Samkvæmt sakavottorði ákærða hefur hann ekki sætt refsingu áður. Með hliðsjón af því þykir refsing hans hæfilega ákveðin 70.000 króna sekt til ríkissjóðs sem greiðist innan 4 vikna frá uppkvaðningu dómsins en ella sæti ákærði fangelsi í 6 daga. Þá ber með vísan til 1. mgr. 218. gr. laga nr. 88/2008 um meðferð sakamála að dæma hann til greiðslu alls sakarkostnaðar, 7.020 krónur vegna læknisvottorðs.

H-kk-nf O. A-kk-nf dómstjóri kveður upp dóm þennan.

Dómsorð:

Ákærði, G-kk-nf B-kk-nf, greiði 70.000 króna sekt til ríkissjóðs innan 4 vikna frá uppkvaðningu dómsins en sæti ella ákærði fangelsi í 6 daga.

Ákærði greiði allan sakarkostnað, 7.020 krónur.

H-kk-nf O. A-kk-nf.
S-180/2009

Mál þetta, sem þingfest var 10. júní sl., og dómtekið samdægurs, er höfðað með ákæru lögreglustjórans í Vestmannaeyjum, dagsettri 19. mars 2009 á hendur Ó-kk-þgf D-kk-þgf S-kk-þgf, kt. 000000-0000, Hafnargötu 68, Reykjanesbæ,

„fyrir brot á lögum um ávana- og fíkniefni

með því að hafa skömmu fyrir miðnætti laugardaginn 2. ágúst 2008, í Herjólfsdal í Vestmannaeyjum, haft í vörslu sinni 1 stykki af LSD er lögregla fann í buxnavasa ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65 frá 1974, sbr. lög nr. 60 frá 1980, lög nr. 75 frá 1982, lög nr. 13 frá 1985 og lög nr. 68 frá 2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001.

Þess er krafist, að ákærði verði dæmdir til refsingar, til greiðslu alls sakakostnaðar og til að sæta upptöku á 1 stykki af LSD, sem hald var lagt á við rannsókn málsins, samkvæmt 6. mgr. 5. gr. laga nr. 65.“

Ákærði mætti ekki við þingfestingu málsins þrátt fyrir löglega birta ákæru þann 5. júní sl., ásamt fyrirkalli þar sem þess var getið að málið kynni að verða dæmt að ákærðu fjarstöddum. Málið var því tekið til dóms samkvæmt 164. gr. laga nr. 88/2008 um meðferð sakamála.

Samkvæmt sakarvottorði sem liggur frammi í málinu hefur ákærða tvisvar verið gerð refsing fyrir hegningarlagabrot og tvisvar sinnum áður fyrir brot gegn lögum um ávana- og fíkniefni. Brot það sem ákærði hefur verið sakfelldur fyrir nú framdi hann 2. ágúst 2008 eða áður en dómur gekk þann 22. október 2008, en þá var ákærði dæmdur í 2ja mánaða fangelsi, skilorðsbundið til þriggja ára fyrir hegningarlagabrot og dómur frá 19. nóvember 2008 en þá var ákærði dæmdur í 32.000 króna sekt fyrir brot gegn lögum um ávana- og fíkniefni. Verður ákærða því nú gerður hegningarauki samkvæmt reglum 78. gr. almennra hegningarlaga nr. 19/1940.

Um málavexti að öðru leyti vísast til ákæruskjals. Sannað er að ákærði framdi brot þau sem greinir í ákæru og eru þau réttilega færð til refsiákvæða. Ákærði hefur með háttsemi sinni unnið sér til refsingar.

Refsing ákærða er ákveðin 40.000 krónur í sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í fjóra daga.

Ákærði sæti upptöku á einum skammti af LSD.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, Ó-kk-nf D-kk-nf S-kk-nf, greiði 40.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í fjóra daga.

Ákærði sæti upptöku á 1 skammti af LSD.

Á-kvk-nf G-kvk-nf.
S-187/2009

Mál þetta, sem þingfest var 16. apríl sl. og dómtekið samdægurs, var höfðað með ákæru lögreglustjórans á Selfossi, dagsettri 26. mars 2009 á hendur Þ-kk-þgf B-kk-þgf H-kk-þgf, kt. 000000-0000, Laufengi 11, Reykjavík, til dvalar í fangelsinu að Litla Hrauni, Eyrarbakka,

„fyrir fíkniefnabrot

með því að hafa, um hádegisbil fimmtudaginn 3. júlí 2008 haft í vörslu sinni í klefa númer 35 í fangelsinu að Litla Hrauni, Eyrarbakka, 4,46 gr. af hassi sem fangaverðir fundu við klefaleit umrætt sinn.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á framangreindum fíkniefnum (efnaskrá nr. 14104), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.”

Ákærði kom fyrir dóminn við þingfestingu og játaði sök. Farið var með málið samkvæmt ákvæðum 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og ákærða, sem óskaði ekki eftir skipuðum verjanda, hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Játning ákærða er í samræmi við önnur gögn málsins og verður ákærði sakfelldur fyrir brot sitt en það er í ákæru rétt fært til refsiákvæða. Ákærði hefur með háttsemi sinni unnið sér til refsingar.

Samkvæmt sakarvottorði sem liggur frammi í málinu hefur ákærða margsinnis verið gerð refsing vegna ýmissa brota. Síðast var ákærði með dómi Héraðsdóms Reykjavíkur þann 2. febrúar sl. dæmdur í fangelsi í 18 mánuði og sviptur ökurétti í þrjú ár frá sama degi að telja. Refsing ákærða var ákvörðuð sem hegningarauki. Brot það sem ákærði er fundinn sekur um í máli þessu var framið áður en framangreindur dómur var kveðinn upp og ber því, samkvæmt 78. gr. almennra hegningarlaga nr. 19/1940, að ákvarða refsingu ákærða sem hegningarauka við framangreindan dóm Héraðsdóms Reykjavíkur.

Að mati dómsins hefði ákærði ekki verið dæmdur til þyngri refsingar með framangreindum dómi Héraðsdóms Reykjavíkur þó hann hefði einnig við það tækifæri verið dæmdur fyrir brot það sem er til umfjöllunar í þessu máli. Verður ákærða því ekki gerð sérstök refsing í máli þessu.

Þá skal ákærði sæta upptöku á fíkniefnum eins og í dómsorði greinir.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærða, Þ-kk-þgf B-kk-þgf H-kk-þgf, er ekki gerð sérstök refsing í máli þessu.

Ákærði sæti upptöku á 4,46 gr. af hassi.

Á-kvk-nf G-kvk-nf.